Ottesen blev født i 1803 i et fattig hjem i [[Allerup Sogn]]. Da han tjente på gård i [[Ellinge]], fik han i 1822 knust sit knæ ved ulykke og måtte blive i hjemme i tre år. I sygeperioden blev han religiøst vækket og tilsluttede sig [[Christen Madsen]]s [[forsamlingsbevægelsen|forsamlingsbevægelse]].<ref name="DBL">{{Kilde | url=https://biografiskleksikon.lex.dk/Rasmus_Ottesen | titel=Rasmus Ottesen | værk=[[Dansk Biografisk Leksikon]] | forfatter=P.G. Lindhardt | forfatterlink=P.G. Lindhardt | dato=18. juli 2011 }}</ref> Han tjente senere på en gård i [[Kerteminde]] før han i 1830 blev fæster på en gård i Venslev ved [[Skælskør]]. I 1836 købte han en gård i [[Hyllested Sogn (Slagelse Kommune)|Hyllested Sogn]]. Han byttede den med en gård i [[Ting Jellinge Sogn]] i samme område på Sydvestsjælland efter tre år. Han virkede som lægprædikant i området, nogle gange i konflikt med myndighederne.<ref name="Elberling II" /> Han sammenbandt den fynske og den sydvestsjællandske vækkelse og samarbejdede med skolelæreren [[Rasmus Sørensen (politiker, 1799-1865)|Rasmus Sørensen]].<ref name="DBL" />
Religion Samfund Traditioner Ledelse Sociale_opdelinger Ledere